b'\n_START_ARTICLE_\nVikram samvat\n_START_PARAGRAPH_\nVikram samvat (nep. \xe0\xa4\xb5\xe0\xa4\xbf\xe0\xa4\x95\xe0\xa5\x8d\xe0\xa4\xb0\xe0\xa4\xae \xe0\xa4\xb8\xe0\xa4\xae\xe0\xa5\x8d\xe0\xa4\xb5\xe0\xa4\xa4\xe0\xa5\x8d ) \xe2\x80\x93 vienas i\xc5\xa1 oficiali\xc5\xb3 Nepale veikian\xc4\x8di\xc5\xb3 kalendori\xc5\xb3, taip pat naudojamas kai kuriose Indijos valstijose. Kaip ir daugelyje ind\xc5\xb3 kalendori\xc5\xb3, laikui skai\xc4\x8diuoti naudojami m\xc4\x97nulio kalendoriaus m\xc4\x97nesiai ir \xc5\xbevaig\xc5\xbediniai metai._NEWLINE_Vikram samvat kalendoriaus metai yra 56,7 met\xc5\xb3 priekyje, palyginti su saul\xc4\x97s Grigaliaus kalendoriumi. Pvz. Vikram samvat 2073 metai prasid\xc4\x97jo 2016 ir baig\xc4\x97si 2017 m. pagal vakarieti\xc5\xa1k\xc4\x85 kalendori\xc5\xb3. Naujieji metai prasideda Baishak m\xc4\x97nesio pirm\xc4\x85j\xc4\x85 dien\xc4\x85, arba baland\xc5\xbeio\xe2\x80\x93gegu\xc5\xbe\xc4\x97s m\xc4\x97nesiais. \xc5\xa0i met\xc5\xb3 \xc5\xa1vent\xc4\x97 kasmet pa\xc5\xbeymima istoriniu karnavalu Bhaktapuro mieste, vidurio Nepale.\n_START_SECTION_\nIstorija\n_START_PARAGRAPH_\nVikram samvat eros pradininku laikomas legendinis senov\xc4\x97s Indijos valdovas Vikramaditja. Tai buvo pusiau istorinis, pusiau mitinis veik\xc4\x97jas, kurio vardu pavadinta naujoji era jam nugal\xc4\x97jus sakus._NEWLINE_I\xc5\xa1kilus Nepalo Rana dinastijos valdovams, kalendorius kur\xc4\xaf laik\xc4\x85 buvo neoficialiai pripa\xc5\xbe\xc4\xafstamas kartu su sak\xc5\xb3 era. J\xc4\x85 pakeit\xc4\x97 Vikram samvat 1823 m. Oficialiai \xc4\xafvestas 1958 m._NEWLINE_Indijoje oficialiai priimtas pataisytas Saka kalendorius, nors Indijos konstitucijos preambul\xc4\x97s hindi versijoje konstitucijos pri\xc4\x97mimo diena 1949 m. lapkri\xc4\x8dio 26 d. skelbiama Vikram samvat data Margsheersh Shukla Saptami Samvat 2006. Yra si\xc5\xablym\xc5\xb3, kad Vikram samvat pakeist\xc5\xb3 Indijos oficial\xc5\xb3 Saka kalendori\xc5\xb3.'